**OSNOVNA ŠKOLA ALOJZIJA STEPINCA**

**ZAGREB, Palinovečka 42**

KLASA: 112-07/20-02/03

URBROJ: 251-313-01-20-1

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10.-ispr, 90/11.,5/12., 16/12., 86/12., 94/13., 136/14.-RUSRH, 152/14., 7/17., 68/18. , 98/19. i 64/20.) i članaka 6. i 7. Pravilnika o načinu i postupku zapošljavanja u Osnovnoj školi Alojzija Stepinca ( u daljnjem tekstu : Pravilnik )ravnateljica Škole objavljuje

NATJEČAJ

**za zapošljavanje pripravnika stručnog suradnika u školskim ustanovama**   
(provedba mjere „Stjecanje prvog radnog iskustva/pripravništva“ )

1. **STRUČNJAKA EDUKACIJSKO-REHABILITACIJSKOG PROFILA (edukator rehabilitator) – PRIPRAVNIK**, na određeno (12 mjeseci) puno radno vrijeme (40 sati tjedno) - 1 izvršitelj

Na natječaj se mogu javiti osobe oba spola pod jednakim uvjetima. Izrazi koji se koriste za osobe u muškom rodu su neutralni i odnose se jednako i na muške i ženske osobe.

Mjesto rada: Osnovna škola Alojzija Stepinca, Zagreb, Palinovečka 42

Uvjeti za zasnivanje radnog odnosa:  svi kandidati moraju ispunjavati opći uvjet sukladno Zakonu o radu te posebne uvjete sukladno Zakonu o odgoju i obrazovanju u osnovnoj i srednjoj školi (NN br.87/08., 86/09., 92/10., 105/10., 90/11., 5/12., 16/12., 86/12., 126/12., 94/13.,136/14.-RUSRH, 152/14., 7/17., 68/18., 98/19. 64/20) i Pravilniku o odgovarajućoj vrsti obrazovanja učitelja i stručnih suradnika u osnovnoj školi (NN br. 6/19., 75/20.).

U školskoj ustanovi mjeru pripravništva mogu koristiti nezaposlene osobe prijavljene u evidenciji nezaposlenih s najviše 6 mjeseci osiguranja u obrazovnoj razini u kojoj se prvi put zapošljavaju. Radni odnos ne može zasnovati osoba za koju postoje zapreke za zasnivanje radnog odnosa iz članka 106. Zakona.

Uz pisanu i vlastoručno potpisanu prijavu na natječaj kandidati obvezno prilažu:

1. životopis
2. diplomu odnosno dokaz o stečenoj vrsti i razini obrazovanja
3. dokaz o državljanstvu
4. uvjerenje da nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od dana raspisivanja natječaja)
5. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje.

Navedene isprave odnosno prilozi dostavljaju se u neovjerenoj preslici i ne vraćaju se kandidatima nakon završetka natječajnog postupka.

U prijavi na natječaj navode se osobni podaci podnositelja prijave (ime, prezime, adresa, kontakt broj i e-mail adresa te naziv radnog mjesta na koje se prijavljuje). Prijavu je potrebno vlastoručno potpisati.

Potpunom prijavom smatra se prijava koja sadrži sve podatke i priloge navedene u natječaju. Nepotpune i nepravodobne prijave neće se razmatrati. Osoba koja ne podnese pravodobnu ili potpunu prijavu ili ne ispunjava formalne uvjete iz natječaja ne smatra se kandidatom u postupku natječaja i ne obavještava se o razlozima zašto se ne smatra kandidatom natječaja.

Kandidati koji ostvaruju pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17.), članka 48.f Zakona o zaštiti vojnih i civilnih invalida rata (Narodne novine broj 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03 i 148/13) ili članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13., 152/14. i 39/18.) dužni su u prijavi na javni natječaj pozvati se na to pravo i uz prijavu na natječaj pored navedenih isprava odnosno priloga priložiti svu propisanu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji dužan je uz prijavu na natječaj pored navedenih isprava odnosno priloga priložiti i sve potrebne dokaze iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji koji su dostupni na poveznici Ministarstva hrvatskih branitelja:

[https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Za kandidate prijavljene na natječaj a koji ispunjavaju formalne uvjete natječaja, čije su prijave pravodobne i potpune, provest će se vrednovanje u skladu s Pravilnikom o načinu i postupku zapošljavanja u Osnovnoj školi Alojzija Stepinca.

Poziv na vrednovanje uputit će se na e-mail adresu kandidata koji ispunjavaju uvjete natječaja. Kandidat koji ne pristupi vrednovanju ili ne dođe u točno naznačeno vrijeme smatrat će se da je povukao prijavu na natječaj te se ne smatra kandidatom. Sadržaj i način vrednovanja za pripremanje kandidata bit će objavljeni na mrežnoj stranici Škole istovremeno s objavom natječaja.

Vrijeme i mjesto održavanja vrednovanja objavit će se najkasnije tri dana prije dana određenog za vrednovanje putem mrežne stranice Škole.

Rok za podnošenje prijave na natječaj je osam(8) dana od dana objave natječaja.

Prijave na natječaj dostavljaju se neposredno ili poštom na adresu Osnovne škole Alojzija Stepinca, Zagreb, Palinovečka 42 s naznakom „za natječaj – upisati naziv radnog mjesta“.

Obavijest o rezultatima natječaja Škola će objaviti na mrežnoj stranici škole te se smatra da je dostava obavljena istekom roka od 8 dana od dana javne objave.

Podnošenjem prijave na natječaj kandidat daje privolu Osnovnoj školi Alojzija Stepinca za obradu osobnih podataka kandidata iz natječajne dokumentacije u svrhu provedbe natječajnog postupka sukladno važećim propisima o zaštiti osobnih podataka.

Natječaj je objavljen na Oglasnoj ploči i mrežnim stranicama Škole i mrežnim stranicama Hrvatskog zavoda za zapošljavanje Zagreb

Natječaj traje od 21.10.2020. do 29.10.2020. godine.